

**ระบบเตือนภัยเศรษฐกิจอุตสาหกรรมของไทย**

**เดือนกุมภาพันธ์ 2568 “ส่งสัญญาณเฝ้าระวัง” ใกล้เคียงกับเดือนก่อน**

**คาดการณ์ 2 เดือนข้างหน้า “ส่งสัญญาณเฝ้าระวัง” เท่ากับปัจจุบัน**

**คาดการณ์ 4-6 เดือนข้างหน้า “ส่งสัญญาณปกติเบื้องต้น” ฟื้นตัวจากปัจจุบัน**

**รายงานผลระบบเตือนภัยเศรษฐกิจอุตสาหกรรมของไทย**

**The Early Warning System of Industrial Economics (EWS\_IE)**

**เผยแพร่ : 25 กุมภาพันธ์ 2568**

**ประเด็นสำคัญ : เดือนกุมภาพันธ์ 2568**

* + **เศรษฐกิจอุตสาหกรรมของไทยอยู่ในเกณฑ์เฝ้าระวัง**
	+ **ปัจจัยภายในประเทศอยู่ในเกณฑ์เฝ้าระวังใกล้เคียงกับเดือนก่อน ตามปริมาณสินค้านำเข้าที่ขยายตัวในอัตราชะลอลง รวมถึงความเชื่อมั่นทั้งทางธุรกิจและผู้ผลิตที่มีระดับเพิ่มขึ้นไม่มากจากเดือนก่อน**
	+ **ปัจจัยต่างประเทศอยู่ในเกณฑ์ปกติเบื้องต้นตามการขยายตัวของความเชื่อมั่นทางธุรกิจและแนวโน้มเศรษฐกิจของสหรัฐฯ ขณะที่
	การผลิตยูโรโซนและญี่ปุ่นอยู่ในภาวะเฝ้าระวังตามผลผลิตที่หดตัว**

 **INV\_TH IMV\_TH BSI\_TH\_3E TISI\_3E**

 **IPI\_EU PMI\_JP CLI\_US BCI\_USA**

**ระดับสัญญาณเตือนภัยขององค์ประกอบหลัก เดือนกุมภาพันธ์ 2568**

 **INV\_TH IMV\_TH BSI\_TH\_3E TISI\_3E**

 **IPI\_EU PMI\_JP CLI\_US BCI\_USA**

**ระดับสัญญาณเตือนภัยขององค์ประกอบหลัก 2 เดือนข้างหน้า**

 **คาดการณ์ 2 เดือนข้างหน้า (มี.ค.-เม.ย.68) “ส่งสัญญาณเฝ้าระวังในระดับเดียวกันกับปัจจุบัน”** คาดว่าค่าวัฏจักรจะมีระดับเท่ากับหรือใกล้เคียงกับปัจจุบัน เนื่องจากปัจจัยในประเทศอยู่ในเกณฑ์เฝ้าระวังตามปัจจัยที่มีความเสี่ยง ได้แก่ ต้นทุนการผลิตที่สูงขึ้น ความไม่แน่นอนของการค้าโลก
จากนโยบายการค้าของสหรัฐฯ เป็นต้น ส่วนปัจจัยภายนอกประเทศมีแนวโน้มปรับตัวดีขึ้นเล็กน้อยตามความเชื่อมั่นทางธุรกิจของสหรัฐฯ เป็นสำคัญ

 **คาดการณ์ 4-6 เดือนข้างหน้า (พ.ค.-ก.ค.68) “ส่งสัญญาณปกติเบื้องต้น”** คาดว่าค่าวัฏจักรจะปรับเพิ่มขึ้น ตามการส่งสัญญาณของปัจจัยภายในประเทศที่การลงทุนมีแนวโน้มขยายตัวต่อเนื่อง ขณะที่ความเชื่อมั่นทางธุรกิจและภาคอุตสาหกรรมคาดว่าจะปรับตัวดีขึ้นตามนโยบายกระตุ้นกำลังซื้อ
ในประเทศ ส่วนปัจจัยภายนอกประเทศมีทิศทางดีขึ้นต่อเนื่อง ตามการผลิตยูโรโซนและญี่ปุ่นที่มีแนวโน้มหดตัวในอัตราที่ชะลอลง

**ระดับสัญญาณเตือนภัยองค์ประกอบหลัก ปัจจัยภายในประเทศ : “ส่งสัญญาณเฝ้าระวัง”**

* **ดัชนีการลงทุนภาคเอกชนของไทย (INV\_TH) :** **“ส่งสัญญาณปกติเบื้องต้น” ค่าวัฏจักรเป็นบวกตามค่าดัชนีที่ขยายตัวสูงจากช่วงเดียวกันในปีก่อน** โดยการลงทุนด้านเครื่องจักรและอุปกรณ์ทั่วไป และคอมพิวเตอร์และอุปกรณ์ต่อพ่วง ปรับเพิ่มขึ้นเล็กน้อย การนำเข้าสินค้าทุนมีการปรับตัวเพิ่มขึ้น ขณะที่การลงทุนในหมวดยานพาหนะปรับเพิ่มขึ้น ตามยอดจดทะเบียนรถยนต์เชิงพาณิชย์ที่เพิ่มขึ้นจากรถบรรทุกและรถยนต์รับจ้าง
* **ดัชนีปริมาณสินค้านำเข้าของไทย (IMV\_TH) : “ส่งสัญญาณปกติเบื้องต้น” ค่าวัฏจักรยังคงเป็นบวกแต่เริ่มชะลอตัว** ตามปริมาณนำเข้าที่ลดลง
จากเดือนก่อน แต่ยังขยายตัวจากช่วงเดียวกันในปีก่อน โดยการนำเข้าหมวดวัตถุดิบและสินค้าขั้นกลางขยายตัวตามการนำเข้าชิ้นส่วนอิเล็กทรอนิกส์
จากอาเซียนและไต้หวัน รวมถึงปริมาณการนำเข้าก๊าซธรรมชาติและน้ำมันดิบที่เพิ่มขึ้น
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : “ส่งสัญญาณเฝ้าระวังลดลง” ค่าวัฏจักรติดลบน้อยลงจากเดือนก่อนเล็กน้อย**ตามระดับความเชื่อมั่นฯ ที่ขยายตัวเล็กน้อยจากเดือนก่อน โดยเฉพาะความเชื่อมั่นที่ปรับเพิ่มขึ้นในภาคการผลิต นำโดยกลุ่มอาหารที่มีความเชื่อมั่นด้านคำสั่งซื้อและการผลิตที่ปรับเพิ่มขึ้น เช่น ปาล์ม และทูน่ากระป๋อง ที่มีการส่งออกขยายตัวตามอุปสงค์ของประเทศคู่ค้า รวมถึงกลุ่มพลาสติกสำหรับอาหารและเครื่องสำอาง
* **ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI\_3E) : “ส่งสัญญาณเฝ้าระวังต่อเนื่อง” ค่าวัฏจักรติดลบต่อเนื่องจากเดือนก่อน**ตามความเสี่ยงด้านนโยบายการค้าของสหรัฐฯ และการใช้มาตรการตอบโต้ทางภาษีที่เพิ่มขึ้น อาจสร้างแรงกดดันต่อบรรยากาศการค้าโลก

**ระดับสัญญาณเตือนภัยขององค์ประกอบหลัก *ปัจจัยต่างประเทศ* : “ส่งสัญญาณปกติเบื้องต้น”**

* **ดัชนีผลผลิตอุตสาหกรรมของสหภาพยุโรป (IPI\_EU) : “ส่งสัญญาณเฝ้าระวัง” ค่าวัฏจักรติดลบใกล้เคียงกับเดือนก่อน** ตามระดับผลผลิตยังคงหดตัวต่อเนื่องเมื่อเทียบกับช่วงเดียวกันของปีก่อน เศรษฐกิจยูโรโซนยังเผชิญความไม่แน่นอนจากราคาพลังงานที่สูงขึ้น ความเสี่ยงทางการเมืองในเยอรมนีและฝรั่งเศส และความเชื่อมั่นทางเศรษฐกิจที่มีภาวะอ่อนแอ นอกจากนี้ นโยบายภาษีนำเข้าของสหรัฐฯ คาดว่าจะส่งกระทบต่อการผลิตยูโรโซนค่อนข้างมาก
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณเฝ้าระวัง” ค่าวัฏจักรกลับมาหดตัวจากเดือนก่อน** ตามค่าดัชนีฯ ที่ปรับลดลง
จากเดือนก่อน เนื่องจากคำสั่งซื้อและการส่งออกชะลอตัวในกลุ่มเซมิคอนดักเตอร์และยานยนต์ ขณะที่ต้นทุนการผลิตสูงขึ้นตามค่าแรง ค่าขนส่ง
ราคาวัตถุดิบ และต้นทุนด้านสาธารณูปโภคที่ปรับสูงขึ้น แต่ไม่สามารถเพิ่มราคาขายสินค้าได้ เนื่องจากต้องการกระตุ้นยอดขายในระยะนี้
* **ดัชนีชี้นำเศรษฐกิจประเทศสหรัฐอเมริกา (CLI\_US) : “ส่งสัญญาณปกติเบื้องต้น” ค่าวัฏจักรเป็นบวกแต่ยังมีแนวโน้มชะลอตัว** ตามค่าดัชนีฯ ที่มีระดับใกล้เคียงกับเดือนก่อน โดยมีความเสี่ยงจากการผิดนัดชำระหนี้ภาคเอกชนที่เพิ่มขึ้น ความตึงเครียดทางการค้าที่เพิ่มความเสี่ยงต่อเศรษฐกิจสหรัฐฯ
* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณปกติเบื้องต้น” ค่าวัฏจักรขยายตัวเล็กน้อย** ตามความเชื่อมั่นฯ ที่ขยายตัวจากเดือนก่อนไม่มาก โดยภาพรวมเศรษฐกิจสหรัฐฯ ยังคงแข็งแกร่ง แต่มีความเสี่ยงจากภาวะการเงินที่ตึงตัวและสงครามการค้าที่มีแนวโน้มรุนแรง



**รายงานผลระบบเตือนภัยเศรษฐกิจอุตสาหกรรมของไทย (The Early Warning System Industrial Economics: EWS\_IE)**

**ที่มาของข้อมูล**

1. **INV\_TH** หมายถึง ดัชนีการลงทุนภาคเอกชน (ธปท.)
2. **IMV\_TH** หมายถึง ดัชนีปริมาณสินค้านำเข้า (ธปท.)
3. **BSI\_TH\_3E** หมายถึง ดัชนีความเชื่อมั่นทางธุรกิจของไทย (3 เดือนข้างหน้า) (ธปท.)
4. **TISI\_TH\_3E** หมายถึง ดัชนีความเชื่อมั่นภาคอุตสาหกรรมของไทย (3 เดือนข้างหน้า) (สภาอุตสาหกรรมแห่งประเทศไทย)
5. **PMI\_JP** หมายถึง ดัชนีผู้จัดการฝ่ายจัดซื้อภาคอุตสาหกรรมญี่ปุ่น (IHS Markit)
6. **IPI\_EU** หมายถึง ดัชนีผลผลิตอุตสาหกรรมของยูโรโซน (OECD)
7. **CLI\_US** หมายถึง ดัชนีชี้นำเศรษฐกิจของสหรัฐอเมริกา (OECD)
8. **BCI\_US** หมายถึง ดัชนีความเชื่อมั่นทางธุรกิจของสหรัฐอเมริกา (OECD)

**วิธีการคำนวณ**

ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (ฉบับนี้ใช้ข้อมูลเดือน
ธันวาคม 2567 - มกราคม 2568)

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**

